Diari Oficial de la Generalitat Valenciana


Sumari del DOGV 9128, del 15-07-2021 (2021/7698)

ACORD de 9 de juliol de 2021, del Consell, pel qual s'autoritza una transferència de crèdit del capítol 2 del programa 311.30 «Planificació i Coordinació d'Infraestructures de Serveis Socials» al capítol 4 del programa 311.20 «Gestió i Organització del Sistema» de la Vicepresidència i Conselleria d'Igualtat i Polítiques Inclusives, per import d'1.963.048,29 euros (Exp.16.012/21-099).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7698


Data del document
:   09-07-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de juliol de 2021, del Consell, pel qual s'autoritza una transferència de crèdit del capítol 2 del programa 311.30 «Planificació i Coordinació d'Infraestructures de Serveis Socials» al capítol 4 del programa 311.20 «Gestió i Organització del Sistema» de la Vicepresidència i Conselleria d'Igualtat i Polítiques Inclusives, per import d'1.963.048,29 euros (Exp.16.012/21-099). [2021/7698]  
  
El pressupost de l'exercici 2019 de la Vicepresidència i Conselleria d'Igualtat i Polítiques Inclusives incloïa la línia nominativa S7141 (Finançament Entitats Locals- Residències i Centres) en l'annex de transferències i subvencions corrents del programa pressupostari 313.60 «Gestió de Centres de Persones Majors».  
Aquesta línia continua en el pressupost, però des de l'exercici 2020 es va integrar en un nou programa 311.20 «Gestió i Organització del Sistema» que és gestionat per la Direcció General de Gestió i Organització del Sistema, la qual ha informat, que després de la liquidació del Pressupost de 2019, les direccions territorials de la Conselleria d'Igualtat i Polítiques Inclusives han constatat que, després de les justificacions de les despeses realitzades per les diferents entitats locals queden obligacions corresponents a l'exercici 2019 i assenyala que tenen la consideració de degudament adquirides perquè es donen els supòsits establits en l'article 39.5 c) de la Llei 1/2015, de 6 de febrer, d'hisenda pública, sector públic instrumental i subvencions.  
Atés que es tracta d'una línia de concessió directa en aplicació de l'article 168.1 A) de la Llei 1/2015, la dotació aprovada per a aquest exercici està destinada als beneficiaris d'aquesta i pels imports que tenen assignat en el pressupost inicial, és per això que per la Vicepresidència i Conselleria d'Igualtat i Polítiques Inclusives, amb la finalitat de fer front a les obligacions exigibles de l'any 2019, i sense que això supose alterar els imports ni la distribució de la subvenció aprovada per les Corts per a aquest exercici, per considerar que es donen les circumstàncies contemplades en l'article 39.5 c) de la Llei 1/2015 i atesa l'excepció que contempla l'article 49.3 d'aquesta mateixa llei per a aquests supòsits, proposa incrementar la dotació de la citada línia S7141 per l'import d'aquestes obligacions, que ascendeixen a 1.963.048,29 euros.  
Per al seu finançament es proposa destinar disponibilitats no afectes a finançament finalista, existents en el capítol 2 del programa 311.30 «Planificació i Coordinació d'Infraestructures de Serveis Socials».  
  
A aquest efecte, i en virtut del que es disposa en els articles 39.5 c) de la Llei 1/2015; en els articles 21 i 23 de la Llei 4/2020, de 30 de desembre, de Pressupostos de la Generalitat per a l'exercici 2021; i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 9 de juliol de 2021,  
  
  
ACORDA  
  
Primer  
Autoritzar una minoració de crèdit en l'aplicació pressupostària 64.83.73.000.39.4 per import d'1.963.048,29 ?.  
  
Segon  
Autoritzar un increment de crèdit en l'aplicació pressupostària 88.32.27.821.86.2 per import d'1.963.048,29 ?, que permet incrementar la dotació de la línia de concessió directa 168.1.A) S7141 per l'import i per al pagament d'obligacions pendents amb les corporacions locals, que es detallen a continuació:  
  
  
  
Línia S7141 Obligacions pendents  
Ajuntament de Teulada 294.572,00  
Ajuntament de Pego 229.950,00  
Ajuntament de Sax 87.284,29  
Ajuntament de Dénia 560.269,00  
Ajuntament de Beniganim 79.657,50  
Ajuntament de Carcaixent 711.315,50  
Total 1.963.048,29  
  
  
València, 9 de juliol de 2021  
  
La consellera secretària  
MÓNICA OLTRA JARQUE